ก่อนหน้านี้เคยเป็นตกขาวสีขาวเป็นก้อนคล้ายนมบูดมีการคันและมีกลิ่นแต่มันหายเอง แต่ตอนนี้เป็นตกขาวสีเหลืองๆมีอาการคันเล็กน้อยและมีกลิ่นหลังมีเพศสัมพันธ์มีอาการแสบที่อวัยวะเพศ เป็นเพราะอะไร ควรใช้ยาแบบไหน ยี่ห้อไหนดีค่ะ
สวัสดีค่ะ อาการตกขาวสีเหลือง อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดแนะนำการงดการมีเพศสัมพันธ์ไปก่อน ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้นควรไปพบสูตินรีแพทย์ หากคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ควรรีบไป โดยแพทย์จะตรวจภายในและดูลักษณะตกขาวว่าน่าจะเข้ากับเชื้อใด และให้ยาฆ่าเชื้อที่ตรงกับโรคนั้นๆ ตอนนี้ยังไม่ควรซื้อยามากินหรือมาเหน็บช่องคลอดเองค่ะ